Diari Oficial de la Generalitat Valenciana


Sumari del DOGV 6154, del 27-11-2009 (2009/13996)

RESOLUCIÓ de 23 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc entre la Generalitat i el Fons Valencià per la Solidaritat, amb l'objecte d'establir les bases per al foment de la col·laboració mútua en l'àmbit de la cooperació al desenvolupament.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6154

Data del DOGV
:   27-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13783


Data del document
:   23-11-2009

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Solidaritat i Ciutadania
    * cooperació administrativa
    * ajuda al desenvolupament
    * associació

RESOLUCIÓ de 23 de novembre de 2009, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc entre la Generalitat i el Fons Valencià per la Solidaritat, amb l'objecte d'establir les bases per al foment de la col·laboració mútua en l'àmbit de la cooperació al desenvolupament.  
 [2009/13067]  
La Generalitat i el Fons Valencià per la Solidaritat han subscrit, després de la tramitació prèvia reglamentària, el 15 d'octubre de 2009, un conveni marc amb l'objecte d'establir les bases per al foment de la col·laboració mútua en l'àmbit de la cooperació al desenrotllament.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat en el Registre de Convenis de la Generalitat amb el número 2226/2009, i que figura com a annex d'esta resolució.  
València, 23 de novembre de de 2009.- El director general del Secretariat del Consell: Ángel Mompó Romero.  
Conveni marc entre la Generalitat i el Fons Valencià per la Solidaritat, amb l'objecte d'establir les bases per al foment de la col·laboració mútua en l'àmbit de la cooperació al desenrotllament  
València, 15 d'octubre de 2009  
Reunits  
D'una part, el conseller d'Immigració i Ciutadania de la Generalitat de la Comunitat Valenciana, Rafael Blasco Castany.   
I d'una altra, Juan Bautista Roselló Tent, en qualitat de president del Fons València per la Solidaritat, amb CIF G-96164934, i com a representant legal d'esta entitat, d'acord amb el que establix l'article 23 dels estatuts d'esta.  
Les parts en la representació que ostenten, es reconeixen capacitat legal suficient per a la subscripció del present acord i, a este efecte,   
Exposen  
I. La Llei 6/2007, de 9 de febrer, de la Generalitat, de la Cooperació al Desenrotllament de la Comunitat Valenciana, establix que l'activitat de la Generalitat i de les altres institucions, entitats i administracions públiques de la Comunitat Valenciana en matèria de cooperació al desenrotllament, inspirada en la Declaració i en els Objectius de Desenrotllament del Mil·lenni, acordats per l'Assemblea General de les Nacions Unides l'any 2000, com a marc de referència de totes les actuacions, estarà orientada a propiciar tant el desenrotllament integral de les persones, pobles i països empobrits, com la conscienciació i el compromís responsable de la societat valenciana en esta urgent tasca.  
II. D'acord amb el que disposa l'article 22.2 de la mencionada Llei de Cooperació al Desenrotllament, el Consell pot finançar programes i projectes en l'àmbit de la cooperació al desenrotllament per mitjà de convenis de col·laboració amb les administracions, les institucions i les entitats nacionals, internacionals o d'altres països que considere adequades, sempre que les actuacions que hala de portar a terme s'ajusten a les previsions del pla director i els plans anuals.   
III. El Pla director de la Cooperació Valenciana 2008-2011 establix com una de les línies d'actuació prioritàries l'Educació per al Desenrotllament i sensibilització social  
IV. El Fons València per la Solidaritat, associació sense ànim de lucre constituïda el 1993, amb àmbit de treball en tota la Comunitat Valenciana, agrupa municipis que treballen conjuntament i coordinadament, per la cooperació municipal al desenrotllament. L'objectiu principal, des de l'àmbit valencià, és contribuir al desenrotllament dels països empobrits, per mitjà de la constitució i gestió d'un fons econòmic.  
V. El Fons València per la Solidaritat i la Generalitat van subscriure el 29 de desembre de 1998 un Conveni Marc per a la col·laboració entre les dos institucions. Este acord tenia prevista una duració de deu anys, i no es contemplava en este la possibilitat de pròrroga, per la qual cosa la seua vigència va finalitzar el passat any 2008.  
VI. La voluntat manifesta del Fons València per la Solidaritat, tal com s'arreplega en els seus estatuts, és la de col·laborar amb les institucions públiques, i en particular amb la Generalitat per a aconseguir els objectius comuns en matèria de cooperació internacional al desenrotllament, sent prova d'això els convenis de col·laboració subscrits en els últims anys per a actuacions concretes a El Salvador, Equador i a la mateixa Comunitat Valenciana, així com la seua presència en els òrgans d'assessorament i participació en esta matèria.  
Per tot això, els intervinents, es reconeixen mútuament capacitat i competència suficients per a intervindre en este acte, i procedixen a formalitzar el present document d'acord amb les següents   
Clàusules  
Primera. Objecte   
El present Conveni Marc té com a finalitat establir les bases per al foment de la col·laboració mútua en l'àmbit de la cooperació al desenrotllament, entre la Generalitat i el Fons València per la Solidaritat, coordinant les actuacions i iniciatives propiciades per les dos parts.  
Segona. Desplegament   
El present Conveni Marc es desplegarà per mitjà de Convenis Singulars d'actuació tant de sensibilització a la societat valenciana com de cooperació al desenrotllament, i que contindran projectes que faran referència als objectius citats, actuacions que seran consensuades anualment per ambdós parts.  
Tercera. Comissió de Seguiment de l'Acord d'Intencions  
Els intervinents integraran una Comissió de Seguiment del present acord, conformada per dos representants del Fons València per la Solidaritat i dos representants de la Generalitat, un dels quals assumirà la presidència de la comissió, i els seus objectius seran:  
Avaluar el compliment i donar seguiment als compromisos que s'assumisquen a través dels convenis singularitzats.  
Elaborar un informe de les activitats exercides en el marc del present acord.  
Esta Comissió es reunirà amb la periodicitat que es requerisca, d'acord amb la naturalesa dels assumptes que s'hagen de tractar, i el seu funcionament es realitzarà basant-se en les regles que la Comissió emeta.  
Quarta. Vigència i efectes  
Este acord serà efectiu des del moment de la seua firma, i tindrà una duració indefinida. Qualsevol de les parts podrà proposar la seua resolució, comunicant-ho a l'altra amb tres mesos d'antelació. En qualsevol cas esta resolució no afectarà les actuacions en curs que continuaran fins a la seua finalització.   
Cinquena. En el marc de la col·laboració prevista en el present acord, la Generalitat impulsarà la difusió del Fons València per la Solidaritat com a instrument de cohesió de la participació del poble valencià a través dels seus distints ajuntaments i canalitzador de les relacions entre estos i la resta d'agents socials que participen en l'àmbit de la cooperació internacional al desenrotllament.  
Per la seua banda el Fons València per la Solidaritat informarà a la Generalitat de les seues activitats i projectes, i es reservarà la seua participació en els mateixos, si és el cas, en les condicions que esta estime oportunes dins del marc general de la iniciativa proposada.  
Així mateix assumirà com a propis els criteris, en la valoració dels seus projectes, referits a zones i àrees prioritàries d'actuació que establisca la Generalitat en els seus Plans directors i Anuals, i col·laborarà amb esta en les tasques de cooperació per a les quals siga requerida.  
Sisena. Legislació  
Les discrepàncies que es produïsquen per la interpretació, desplegament o qualsevol altra cosa relacionada amb el present conveni hauran de resoldre's de conformitat amb la normativa aplicable.   
I en prova de conformitat amb el contingut del present acord, i perquè així conste, firmen este conveni, en doble versió exemplar, en el lloc i la data indicats en l'encapçalament.   
El conseller d'Immigració i Ciutadania: Rafael Blasco Castany.  
El president del Fons València per la Solidaritat: Juan Bautista Roselló Tent.